Den mand, som Retten i Aalborg har beskikket som
bistandsadvokat i drabssagen fra Jomfru Ane Gade sidstre år, er slet ikke advokat.

Fortrolige papirer om lukkede retsmøder, straffeattester på de tiltalte, obduktionsbilleder og andre dokumenter er blevet lækket til højre og venstre af den mand, som byretten i Aalborg har beskikket som bistandsadvokat for familien til William Lennon Davies - den 21-årige århusianer, som blev stukket ihjel i Jomfru Ane Gade i april sidste år, skriver Nordjyske Stiftstidende. Nu viser det sig, at manden ikke er advokat og formentlig slet ikke har en juridisk uddannelse. Selvom retten i Aalborg aldrig før havde hørt om en advokat fra Århus ved navn Arne Haaning Andersen, studsede ingen over anmodningen om at få ham beskikket som bistandsavokat, skriver avisen. - Vi får i retten besked fra politiet om at beskikke manden som familiens bistandsadvokat, og så gør vi det. Det er ren ekspedition for os, siger retsformanden, dommer Holger Sortsøe Jensen, der ikke selv ved, hvorvidt Arne Haaning Andersen er advokat eller ej. /ritzau/